Diari Oficial de la Generalitat Valenciana


Sumari del DOGV 3951, del 02-03-2001 (2001/1903)

RESOLUCIÓ de 26 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 7 de desembre de 2000, destinades a la realització en l'exercici de 2001 de programes i/o activitats que, relacionats amb els fins de la Direcció General de la Dona, estiguen dirigides a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats per a hòmens i dones del Govern Valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3951

Data del DOGV
:   02-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1903


Data del document
:   26-02-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * condició de la dona
    * dona

RESOLUCIÓ de 26 de febrer de 2001, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 7 de desembre de 2000, destinades a la realització en l'exercici de 2001 de programes i/o activitats que, relacionats amb els fins de la Direcció General de la Dona, estiguen dirigides a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats per a hòmens i dones del Govern Valencià. [2001/M1903]
  
L'Ordre de 7 de desembre de 2000, publicada en el Diari Oficial de la Generalitat Valenciana número 3.902, de data 21 de desembre de 2000, per la qual es convoquen ajudes destinades a la realització, en l'exercici de 2001, d eprogrames i/o activitats que, relacionades amb els fins de la Direcció General de la Dona, estiguen dirigides a la promoció de la igualtat real i efectiva entre l'home i la dona a tots els àmbits, en el marc del Pla d'Igualtat d'Oportunitats per a Hòmens i Dones del Govern Valencià, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa i queda condicionat el finançament de les esmentades ajudes a l'aprovació dels crèdits corresponents.
  
Aprovada i publicada la Llei 12/2000, de 28 de desembre, de Pressupostos de la Generalitat Valenciana, per a l'exercici 2001 (DOGV núm. 3.907, de data 29 de desembre de 2000), en aplicació del que estableix la disposició addicional única de la citada Ordre, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, escau donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 7 de desembre de 2000
  
En virtut d'això, i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat als crèdits pressupostaris i a les línies de subvenció destinades a finançar les ajudes regulades en l'Ordre de 7 de desembre del 2000, de la Conselleria de Benestar Social, destinades a la realització en l'exercici de 2001 de programes i/o activitats que, relacionats amb els fins de la Direcció General de la Dona, estiguen dirigits a la promoció de la igualtat real i efectiva entre l'home i la dona en tots els àmbits, en el marc del Pla d'Igualtat d'Oportunitats per a hòmens i dones del Govern Valencià (DOGV núm. 3.902, de 21 de desembre de 2000), que s'indiquen a continuació, tots ells a càrrec del programa pressupostari 40.81.46.8519.960.17.9 Promoció de la dona.
  
1. - Denominació: programes atenció dones
  
- Línia de subvenció: 2739
  
- Consignació pressupostària: 68.977.525 pessetes (41.441,97 euros)
  
- Procedència i quantia dels fons:
  
Propis no condicionats: 76.053.035 pessetes (41.441,97 euros)
  
Segon
  
D'acord amb la normativa vigent per a l'exercici 2001, el règim de pagaments de les ajudes regulades en aquesta ordre s'assimilarà al d'aquelles que van dirigides al finançament de programes d'actuació i activitats de serveis socials especialitzats recollits en la lletra c) de l'article 33 de la Llei 12/2000, de 28 de desembre, de Pressupostos de la Generalitat Valenciana per a l'exercici de 2001 (DOGV núm. 3.907. de 29.12.2000), que estableix els supòsits d'excepció al règim general de lliuraments, consistirà que una vegada concedida l'ajuda podrà lliurar-se immediatament el 60% del seu import; el 40% restant es lliurarà després de l'aportació i comprovació de la documentació justificativa de la correcta aplicació de l'import inicialment anticipat.
  
Tercer
  
Els crèdits publicats tenen el caràcter de màxims, no podent concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es veren modificats aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 26 de febrer de 2001.- El conseller de Benestar Social: Rafael Blasco Castany.